በምሥራቅ አማራ ባሉ ከተሞች እየተሠሩ ያሉ መሠረተ ልማቶች ያሉበትን ደረጃ የክልሉ ከፍተኛ መሪዎች እየጎበኙ ነው፡፡
ምልከታ የተደረጉባቸው ከተሞች የሰቆጣ፣ ላልይበላና ወልድያ ከተሞች ናቸው፡፡ በክልሉ፣ በከተሞችና በዓለም ባንክ በጀት የተሠሩ የ2012 በጀት ዓመት መሠረተ ልማቶች ግንባታዎች ናቸው በመሪዎቹ የተጎበኙት፡፡በሰቆጣ ከተማ አስተዳደር የጌጠኛ ድንጋይ መንገድ ንጣፍ፣ ድልድይ፣ የገበያ ማዕከል የአጥር ግንባታ ሥራዎች ያሉበት ደረጃ ተጎብኝቷል፡፡ ከተማዋ በዓለም ባንክ የገንዘብ ድጋፍ ውስጥ መግባት መቻሏ ከዚህ ቀደም ይሠሩ ከነበሩ መሠረተ ልማቶች በተሻለ ሰፋ ያሉ ፕሮጀክቶችን እንድታከናውን እንዳስቻላት ምክትል ከንቲባ አሸብር ግርማይ ተናግረዋል፡፡ በበጀት ዓመቱም በ33 ነጥብ 5 ሚሊዮን ብር ወጭ 25 ፕሮጀክቶችን ለመሥራት ዕድል መፍጠሩንም ነበክልሉ ከተማ ልማትና ቤቶች ኮንስትራክሽን ቢሮ የከተሞች ተቋማዊ መሠረተ ልማት ማስፋፊያ ፕሮግራም ኃላፊ አሻግሬ አቤልነህ በሰጡት አስተያየት የሰቆጣ ከተማ አስተዳደር የመሠረተ ልማቶችን ግንባታ በጊዜ ጀምሮ በጊዜ ማጠናቀቅ ለሌሎች አርዓያ መሁኑን ገልጸዋል፡፡ የተሠሩ መሠረተ ልማቶች ጥሩ ደረጃ ላይ ቢሆኑም የተስተዋሉ አንዳንድ የጥራት መጓደሎች ግን መስተካከል እንደለባቸው አቅጣጫ መቀመጡን ነው የተናገሩት፡፡